SVN ซื้อขายในตลาดหุ้นลาววันแรกเปิดที่ 3250 กีบ จากราคา IPO 3100 กีบ
"สุวันนี โฮมเซ็นเตอร์" หรือ SVN ผู้ดำเนินธุรกิจจำหน่ายสินค้าและบริหารทางด้านวัสดุก่อสร้าง ตกแต่งบ้าน และอาคารแบบครบวงจร ซึ่งจัดจำหน่ายภายใต้ศูนย์การแสดงสินค้าขนาดใหญ่และทันสมัย ภายใต้เครื่องหมายการค้า "สุวันนี" เข้าซื้อขายในตลาดหุ้นลาววันแรก โดยเปิดที่ 3250 กีบ จากราคา IPO 3100 กีบ
11 ธ.ค. 2558

ผู้สื่อข่าวรายงานว่า บริษัท สุวันนี โฮมเซ็นเตอร์ มหาชน หรือ SVN เข้าซื้อขายในตลาดหลักทรัพย์ลาววันนี้วันแรก โดยเปิดที่ 3250 กีบ จากราคา IPO 3100 กีบ โดยได้เม็ดเงินจากการระดมทุนทั้งหมด 5 หมื่นล้านกีบ หรือ 300 ล้านบาท โดยจะนำไปใช้ขยายสาขาใหม่เพิ่ม 3 สาขา และ ใช้เป็นเงินทุนหมุนเวียนของบริษัทส่วนหนึ่ง
อนึ่ง SVN ดำเนินธุรกิจจำหน่ายสินค้าและบริหารทางด้านวัสดุก่อสร้าง ตกแต่งบ้าน และอาคารแบบครบวงจร ซึ่งจัดจำหน่ายภายใต้ศูนย์การแสดงสินค้าขนาดใหญ่และทันสมัย ภายใต้เครื่องหมายการค้า “สุวันนี” ที่เป็นอันดับหนึ่งในสปป.ลาว โดยเป็นหลักทรัพย์ตัวที่ 5 ที่เข้าตลาดหุ้นลาว